ઉત્તર પ્રદેશના સાંસદ સુરેન્દ્ર સિંહે બળાત્કાર તો ભગવાન રામ પણ અટકાવી શક્યા ન હતા, તેવું નિવેદન આપ્યું હતું. સેનાએ આ સંદર્ભમાં જણાવ્યું હતું કે ભાજપ રામરાજ્ય સ્થાપવાની વાત કરે છે, પરંતુ તે કઈ રીતે થશે તે જણાવતું નથી. ઉત્તર પ્રદેશ સહિત દેશમાં મહિલાઓ પર બળાત્કાર અને જાતીય સતામણીના કેસ વધી રહ્યા છે. આવી ઘટનાઓને રોકવાને બદલે ભાજપ ભગવાન રામ પણ બળાત્કાર રોકી નથી શક્યા તેવી વાતો કરે છે, તેવી ટીકા શિવસેનાના મુખપત્ર સામનામાં કરવામાં આવી રહી છે. આવા નિવેદનો સાબિત કરે છે કે કાયદો અને વ્યવસ્થા હાથમાંથી બહાર નીકળી ગયા છે. અચ્છે દિનનું વચન વડા પ્રધાન નરેન્દ્ર મોદીએ આપ્યું હતું, પરંતુ મોંઘવારીથી માંડી કાળાં નાણાં પરત લાવવાના વચનો પૂરાં કરવામાં આવ્યા નથી.